पटना : रोशनी का त्योहार दीपावली पूरे बिहार में धूमधाम से मनाया गया, लेकिन पटाखों की चिंगारी ने भी जमकर कहर बरपाया. कई जिलों से आगजनी की घटना सामने आ रही है. आगलगी की घटना से लाखों रुपयों की संपत्ति जलकर राख हो गई. राजधानी पटना के राजीव नगर में एक फर्नीचर दुकान में पटाखे की चिंगारी से आग लग गई. आग बुझाने के लिए मौके पर दो दमकल की गाड़ी पहुंची, लेकिन असफल रही. तीसरे दमकल की गाड़ी ने आग पर काबू पाया.